
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1412 


22 Οκτωβρίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της 18572/1183/2.8.2001 απόφασης 
Υπουργού Ανάπτυξης (ΦΕΚ 1073/Β /13.8.2001) 
«Έγκριση του κανονισμού υλοποίησης από τον 
ΕΟΜΜΕΧτης Δράσης 2.8.1 του Επιχειρησιακού 
Προγράμματος Ανταγωνιστικότητας “Ενίσχυση 
Νεανικής Επιχειρηματικότητας"». 1 

Καθορισμός τρόπου πλήρωσης έξι (6) θέσεων Χειρι¬ 
στών Αεροπλάνων και δύο (2) θέσεων Χειριστών 
Ελικοπτέρων, με σχέση εργασίας ιδιωτικού δικαίου 
αορίστου χρόνου, στην Υπηρεσία Πολιτικής Αερο¬ 
πορίας. 2 

Τροποποίηση της αριθ. 08/Δ.Τ.Α./20578/99 (ΦΕΚ 
2141/ Β710-12-1999) απόφασής μας για σύσταση 
αμιγούς Δημοτικής Επιχείρησης με την επωνυμία 
«Δημοτική Επιχείρηση Ανάπτυξης Σπάτων 


(Δ.Ε.Α.Σ.)». 3 

Τροποποίηση της συστατικής Πράξης του νομι¬ 
κού προσώπου με την επωνυμία «Σχολική Επι¬ 
τροπή παιδείας Δημοτικού Σχολείου Αμπελίων 
Κοινότητας Αγίας Βλαχέρνας» Νομού Ευρυτα¬ 
νίας. 4 

Κατάργηση νομικού προσώπου του Δήμου Καρπενη¬ 
σιού με την επωνυμία «Σχολική Επιτροπή Δημοτι¬ 
κού Σχολείου Στενώματος». 5 

Τροποποίηση της συστατικής Πράξης του νομικού 
προσώπου με την επωνυμία «Σχολική Επιτροπή 


Δημοτικού Σχολείου Αγίου Νικολάου» πρώην 
Κοινότητας Αγίου Νικολάου Νομού Ευρυτα¬ 


νίας. 6 

Τροποποίηση της συστατικής Πράξης του νομικού 
προσώπου με την επωνυμία «Ενιαία Σχολική Επι¬ 
τροπή Γυμνασίου - Γενικού Λυκείου Καρπενησιού» 
Νομού Ευρυτανίας. 7 

Σύσταση Εκκλησιαστικού Ιδρύματος με την επωνυμία 
«Εκκλησιαστικόν Γηροκομείον και ατόμων με ειδι¬ 
κός ανάγκας της Ιεράς Μητροπόλεως Γυθείου και 
Οιτύλου «ΟΙ ΑΓΙΟΙ ΠΑΝΤΕΣ». 8 


ΑΠΟΦΑΣΕΙ Σ 

Αριθ. 22009/1436 (1) 

Τροποποίηση της 18572/1183/2-8-2001 απόφασης 
Υπουργού Ανάπτυξης (ΦΕΚ 1073/Β'/13.8.2001) 
«Έγκριση του κανονισμού υλοποίησης από τον ΕΟΜ¬ 
ΜΕΧ της Δράσης 2.8.1 του Επιχειρησιακού Προγράμ¬ 
ματος Ανταγωνιστικότητας “Ενίσχυση Νεανικής Επι¬ 
χειρηματικότητας”». 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Το Ν. 1558/85 (ΦΕΚ 137/Α') «Κυβέρνηση και Κυβερ¬ 
νητικά όργανα», όπως τροποποιήθηκε με το Ν. 2081/92 
(ΦΕΚ 154/Α'). 

2. Το Π.Δ. 229/86 «Σύσταση και Οργάνωση της Γ ενικής 
Γραμματείας Βιομηχανίας», όπως τροποποιήθηκε με το 
Π.Δ. 396/89 «Οργανισμός της Γ.Γ.Β.» και το Π.Δ. 189/95 
(ΦΕΚ 99/Α/95) «Συμπλήρωση και τροποποίηση διατά¬ 
ξεων» του Π.Δ. 396/89. 

3. Το Π.Δ. 27/1.2.96 (ΦΕΚ 19/Α') «Συγχώνευση Υπουρ¬ 
γείων Τουρισμού, ΒΕΤ και Εμπορίου στο Υπουργείο Ανά¬ 
πτυξης». 

4. Το άρθρο 28 παρ. α' του Ν. 2081/92 (ΦΕΚ 154/Α), 
όπως αντικαταστάθηκε από το άρθρο 2 του Ν. 2438/96 
(ΦΕΚ 211 /Α'). 

5. Την 303/5-5-2000 (ΦΕΚ594/Β/5-5-2000) κοινή απόφα¬ 
ση του Πρωθυπουργού και του Υπουργού Ανάπτυξης 
«Ανάθεση αρμοδιοτήτων στους Υφυπουργούς Ανάπτυ¬ 
ξης Αλέξανδρο Καλαφάτη και Μαρία Ελένη Αποστολά- 
κη». 

6. Τις διατάξεις του Ν. 707/77 (ΦΕΚ 273), όπως τροπο¬ 
ποιήθηκε από τον Ν. 1472/84 (ΦΕΚ112),Ν. 1479/84 (ΦΕΚ 
145), Ν. 2000/91 (ΦΕΚ 206), Ν. 2702/99 (ΦΕΚ 70) και το 
Π.Δ. 159/97 (ΦΕΚ 135). 

7. Την 0(2001)-550 της 14/3/2001 απόφαση της ΕΕ, με 
την οποία εγκρίθηκε το Επιχειρησιακό Πρόγραμμα Αντα¬ 
γωνιστικότητα (ΕΠ.ΑΝ.). 

8. Τις διατάξεις του Ν. 2860/2000 «Διαχείριση, Παρα¬ 
κολούθηση και έλεγχος του κοινοτικού Πλαισίου στήρι¬ 
ξης και άλλες διατάξεις» (ΦΕΚ 251 /Α). 

9. Την 329/12-7-2001 απόφαση ένταξης του έργου «Ενί¬ 
σχυση Νεανικής Επιχειρηματικότητας». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


10. Τηναρ. πρωτ. 18572/11832-8-2001 ΥΑ (ΦΕΚ1073/Β/ 
13-8-2001) «Έγκριση του κανονισμού υλοποίησης από 
τονΕΟΜΜΕΧτης Δράσης 2.8.1 του Επιχειρησιακού Προ¬ 
γράμματος Ανταγωνιστικότητας “Ενίσχυση Νεανικής 
Επιχειρηματικότητας”». 

11. Την 7γ/9β/27-9-2001 απόφαση του Δ.Σ. του ΕΟΜ- 
ΜΕΧ με την οποία εγκρίθηκε η τροποποίηση του κανονι¬ 
σμού υλοποίησης του προγράμματος «Ενίσχυση Νεανι¬ 
κής Επιχειρηματικότητας» με την εξαίρεση από τις επι¬ 
λέξιμες στον τομέα του εμπορίου των κωδικών 99.99.03 
«Λιανικό εμπόριο παραδοσιακών προϊόντων» και 99.99.04 
«Λιανικό εμπόριο βιολογικών προϊόντων δεδομένου ότι η 
ενίσχυση αυτών των δραστηριοτήτων αντίκειται στον Κα¬ 
νονισμό (ΕΚ) 1257/17-5-99 (1160/80/26-6-99) (άρθ. 28 
παρ. 1), αποφασίζουμε: 

1. Τροποποιούμε τον κανονισμό υλοποίησης του προ¬ 
γράμματος «Ενίσχυση Νεανικής Επιχειρηματικότητας», 
που εγκρίθηκε με την αρ. πρωτ. 18572/1183/2-8- 2001 ΥΑ 
(ΦΕΚ 1073/Β/13-8-2001) στα εξής σημεία: 

Στο παράρτημα 1 του κανονισμού - κλάδος εμπορίου 
απαλείφονται οι δραστηριότητες: 

99.99.03 Λιανικό εμπόριο παραδοσιακών προϊόντων 

99.99.04 Λιανικό εμπόριο βιολογικών προϊόντων 

2. Κατά τα λοιπά ισχύει η 18572/1183/2-8-2001 (ΦΕΚ 
1073/Β/13-8-2001) απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Σεπτεμβρίου 2001 

Ο ΥΦΥΠΟΥΡΓΟΣ 

ΑΛΕΞΑΝΔΡΟΣ ΚΑΛΑΦΑΤΗΣ 
-♦- 

Αριθ. Δ9/Α/43156/10331 (2) 

Καθορισμός τρόπου πλήρωσης έξι (6) θέσεων Χειριστών 
Αεροπλάνων και δύο (2) θέσεων Χειριστών Ελικοπτέ¬ 
ρων, με σχέση εργασίας ιδιωτικού δικαίου αορίστου 
χρόνου, στην Υπηρεσία Πολιτικής Αεροπορίας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη τις διατάξεις: 

α) Του Π.Δ. 410/1988 «Κώδικας προσωπικού με σύμ¬ 
βαση εργασίας ιδιωτικού δικαίου του Δημοσίου, των ΟΤΑ 
και των λοιπών Ν.Π.Δ.Δ.» (άρθρα 9 και 75). 

β) Του Π.Δ. 56/1989 «περί οργανισμού της Υπηρεσίας 
Πολιτικής Αεροπορίας του Υπουργείου Μεταφορών και 
Επικοινωνιών». 

γ) Του Ν. 2527/97 (άρθρο 1, παρ. 5) «Τροποποίηση και 
συμπλήρωση των διατάξεων του Ν. 2190/94 και άλλες 
διατάξεις». 

δ) Της με αριθ. ΔΙΔΚ/Φ.1/2/11187/12-5-2000 (ΦΕΚ 
630/Β') απόφασηςτου Πρωθυπουργού και της Υπουργού 
ΕΣ.Δ.Δ.Α. περί ανάθεσης αρμοδιοτήτων στους Υφυπουρ¬ 
γούς ΕΣ.Δ.Δ.Α. 

ε) Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Η πλήρωση των έξι (6) θέσεων χειριστών αεροπλάνων 
και δύο (2) θέσεων χειριστών ελικοπτέρων, με σχέση 


εργασίας ιδιωτικού δικαίου αορίστου χρόνου που προ- 
βλέπονται από τα άρθρα 90 και 92 του Π.Δ. 56/89 και 
εγκρίθηκαν με την αριθ. ΔΙΠΠ/Φ.ΕΓΚΡ. 17/202/οικ. 11216/ 
21.5.2001 απόφαση της Επιτροπής του άρθρου 2, παρ. 1 
της αριθ. 55/98 ΠΥΣ (ΦΕΚ 252/Α/12.11.1998) όπως ισχύει, 
να γίνει με επιλογή, σύμφωνα με τις διατάξεις του Π.Δ. 
410/1988. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Οκτωβρίου 2001 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΛΕΩΝΙΔΑΣ ΤΖΑΝΗΣ ΧΡΙΣΤΟΣ ΒΕΡΕΛΗΣ 

-♦- 

Αριθ. 08/ΔΤΑ/20525 (3) 

Τροποποίηση της αριθ. 08/Δ.Τ.Α./20578/99 (ΦΕΚ 2141/ 
Β'/10-12-1999) απόφασής μας για σύσταση αμιγούς 
Δημοτικής Επιχείρησης με την επωνυμία «Δημοτική 
Επιχείρηση Ανάπτυξης Σπάτων (Δ.Ε.Α.Σ.)». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΤΤΙΚΗΣ 

Έχοντας υπόψη: 

1. Τις διατάξεις των άρθρων 277 έως και 284, 287, 291 
και 304 του Π.Δ. 410/1995. 

2. Τις διατάξεις των παραγράφων 6, 7 και 8 του άρθρου 
9του Ν. 2503/1997 «Διοίκηση, οργάνωση, στελέχωσητης 
Περιφέρειας, ρύθμιση θεμάτων για την Τοπική Αυτοδιοί¬ 
κηση και άλλες διατάξεις» (ΦΕΚ Α' 107/30.5.97). 

3. Τις ρυθμίσεις του άρθρου 29Α του Ν. 1558/86 που 
προστέθηκε με το άρθρο 27 του Ν.2081/92, σχετικά με 
την υποχρέωση αναγραφής «κάλυψη δαπάνης» που συ¬ 
νεπάγεται η έκδοση κάθε κανονιστικής διάταξης. 

4. Την αριθ. 08/ΔΤΑ/20578/99 απόφασή μας για σύστα¬ 
ση αμιγούς Δημοτικής Επιχείρησης με την επωνυμία «Δη¬ 
μοτική Επιχείρηση Ανάπτυξης Σπάτων (ΔΕΑΣ)». 

5. Την υπ’αριθ. 129/2001 απόφαση του Δημοτικού Συμ¬ 
βουλίου Σπάτων, αποφασίζουμε: 

Τροποποιούμε την αριθ. 08/ΔΤΑ/20578/99 απόφασή 
μας για σύσταση αμιγούς Δημοτικής Επιχείρησης με την 
επωνυμία «Δημοτική Επιχείρηση Ανάπτυξης Σπάτων 
(ΔΕΑΣ)», ως προς τα άρθρα 2 και 5 αυτής, ως ακολούθως: 

2. ΣΚΟΠΟΣ ΤΗΣ ΕΠΙΧΕΙΡΗΣΗΣ είναι: 

1. Η ουσιαστική συμβολή στην κοινωνική, οικονομική, 
πολιτιστική ανάπτυξη, καθώς και στη βελτίωση της ποιό¬ 
τητας ζωής. Η δημιουργία προϋποθέσεων και η προώθη¬ 
ση διαδικασιών και μηχανισμών τοπικού σχεδιασμού και 
προγραμματισμού. Η παροχή υπηρεσιών (π.χ. διαφήμι¬ 
ση, δημόσιες σχέσεις, προμήθειες υλικών που διευκολύ¬ 
νουν τις υπηρεσίες), η βελτίωση των υφισταμένων και η 
ανάληψη κάθε σχετικής πρωτοβουλίας και ενέργειας 
προς εξυπηρέτηση των κατοίκων της περιοχής. 

2. Η ουσιαστική συμβολή στην αναβάθμιση του φυσικού 
περιβάλλοντος και διατήρηση των οικολογικών ισορρο¬ 
πιών μέσα από σχεδίασμά και υλοποίηση προγραμμάτων 
προστασίας του περιβάλλοντος. 

3. Η έρευνα, καταγραφή, μελέτη και αξιολόγηση των 
δυνατοτήτων ανάπτυξης της περιοχής του Δήμου Σπά¬ 
των και της εν γένει περιοχής της Νομαρχίας Ανατολικής 
Αττικής και ειδικότερα με την: 

- Εκπόνηση Τοπικών Αναπτυξιακών Προγραμμάτων 
(ΤΑΠ) και επιχειρησιακών σχεδίων (Βυείπθεε ΡΙαπ). 

- Διενέργεια ερευνών, εκπόνηση μελετών κάθε είδους 
και υλοποίηση προγραμμάτων με περιεχόμενο που υπη¬ 
ρετεί τους σκοπούς της εταιρείας. 

- Τεχνική, επιστημονική, οργανωτική υποστήριξη των 
παραγωγικών μονάδων της περιοχής μέσω παροχής 
συμβουλών και τεχνογνωσίας, την υποβοήθηση της ορ¬ 
γανωτικής τους ανάπτυξης, την επιμόρφωση του προ¬ 
σωπικού κ.λπ. 

- Συνολική υποστήριξη άλλων ΟΤΑ, συνεταιρισμών, φο¬ 
ρέων του δημόσιου και ιδιωτικού τομέα για την εκπόνηση 
αναπτυξιακών προγραμμάτων, την υλοποίηση προγραμ¬ 
ματικών συμβάσεων, τη μελέτη γενικά επενδυτικών σχε¬ 
δίων και παροχή υπηρεσιών. 

4. Η ίδρυση για τους παραπάνω σκοπούς (1,2 και 3) από 
αυτήν ή σε συνεργασία με άλλα φυσικά ή νομικά πρόσωπα 
δημοσίου ή ιδιωτικού δικαίου, ανωνύμων εταιρειών, η δυ¬ 
νατότητα ίδρυσης μικτών επιχειρήσεων με άλλες αμιγείς 
δημοτικές επιχειρήσεις ή ανώνυμες εταιρείες (σύμφωνα 
με τις διατάξεις του Δημοτικού και Κοινοτικού Κώδικα). 

5. Η δημιουργία και ανάπτυξη μέσων-μηχανισμών και δια¬ 
δικασιών συνεχούς βελτίωσηςτης ενημέρωσης, πληροφό¬ 
ρησης, επικοινωνίας των κατοίκων, φορέων και επιχειρή¬ 
σεων της περιοχής. Ο σχεδιασμός προγραμμάτων πληρο¬ 
φόρησης και η δημιουργία υποδομών και δικτύων 
επικοινωνίας σύγχρονης τεχνολογίας και πληροφόρησης. 
Η προμήθεια συστημάτων πληροφορικής, καθώς και η επι¬ 
λογή του κατάλληλου προσωπικού που θα χειρίζεται τα συ¬ 
στήματα και θα παρέχει πληροφορίες στο δημότη και κάθε 
ενδιαφερόμενο στην περιοχή του Δήμου Σπάτων. Η διορ¬ 
γάνωση ημερίδων, η δημιουργία υποδομών στο χώρο της 
Κοινωνίαςτης Πληροφορίας σε επίπεδο Δήμου με εθνική ή 
ευρωπαϊκή χρηματοδότηση, η επιμόρφωση των δημοτών 
σε θέματα πληροφορικής και σε θέματα που άπτονται 
της ατομικής ή επιχειρησιακής των δραστηριότητας. 

6. Η οργάνωση και λειτουργία Κέντρου Επαγγελματι¬ 
κής Κατάρτισης για την παροχή δια βίου κατάρτισης σε 
διάφορες ομάδες πληθυσμού. 

7. Η πολλαπλή προβολή (τουριστική, πολιτιστική κ.ά.) 
της περιοχής, η στήριξη πρωτοβουλιών για τη διάσωση, 
αξιοποίηση και ανάδειξη της πολιτιστικής κληρονομιάς 
και της λαϊκής παράδοσης με τη διοργάνωση συνεδρίων, 
σεμιναρίων, προγραμμάτων ενημέρωσης - επιμόρφω¬ 
σης, καθώς και με την προώθηση διακρατικών επαφών 
και ανταλλαγών μέσα από αντίστοιχα εθνικά και ευρω¬ 
παϊκά προγράμματα. Η δημιουργία Εκθεσιακών Κέντρων 
και καταστημάτων σε επιλεγμένους χώρους, η προώθη¬ 
ση των προϊόντων και υπηρεσιών της περιοχής του Δή¬ 
μου Σπάτων, καθώς και η διαφήμιση αυτών σε έντυπη ή 
ηλεκτρονική μορφή -πανελλαδικά και παγκόσμια- μέσα 
από τα σύγχρονα μέσα μαζικής ενημέρωσης. 

8. Η αναβάθμιση της ποιότητας ζωής, της αναψυχής, 
της πολιτιστικής και κύρια καλλιτεχνικής καλλιέργειας 
των κατοίκων της περιοχής, η ίδρυση και λειτουργία Καλ¬ 
λιτεχνικού Εργαστηρίου Σπάτων με τμήματα μουσικής 
σχολής, εικαστικών τεχνών και πολιτιστικών εκδηλώσεων 
και η τόνωση του καλλιτεχνικού ενδιαφέροντος, μέσα 
από τη διοργάνωση συναυλιών και άλλων πολιτιστικών 
εκδηλώσεων και η προβολή αυτών και του συνολικού 


καλλιτεχνικού και πολιτιστικού έργου της ΔΕΑΣ στα μέσα 
μαζικής ενημέρωσης και επικοινωνίας. 

9. Η αξιοποίηση των χρηματικών δυνατοτήτων από 
όπου και αν προέρχονται, είτε από εθνικούς και κοινοτι¬ 
κούς πόρους, είτε από τον ιδιωτικό τομέα με τη συμμετο¬ 
χή σε προγράμματα και πρωτοβουλίες της Ευρωπαϊκής 
Ένωσης, εθνικά, περιφερειακά προγράμματα και προ¬ 
γράμματα τοπικής αυτοδιοίκησης. Η συμμετοχή στα 
προγράμματα αυτά μπορεί να γίνεται και σε συνεργασία 
της Δημοτικής επιχείρησης με άλλους κοινωνικούς και 
επαγγελματικούς φορείς και συνεταιρισμούς με τη μορ¬ 
φή «συντονιστικού οργάνου». 

10. Η δημιουργία και εκμετάλλευση χώρων ελεγχόμε¬ 
νης στάθμευσης (δημοτικά πάρκινγκ). 

11. Η συγκρότηση συνεργείων για την επισκευή και 
συντήρηση σχολικών και άλλων δημοτικών κτιρίων και 
οδοστρωμάτων, η συντήρηση και επισκευή του δικτύου 
ύδρευσης, η δημιουργία κέντρου μέτρησης των περι¬ 
βαλλοντικών επιπτώσεων, η δημιουργία σταθμού συγκέ¬ 
ντρωσης απορριμμάτων και η διαχείριση, παρακολούθη¬ 
ση, ανάληψη και κατασκευή έργων του Δήμου Σπάτων. 

12. Η ίδρυση και λειτουργία βρεφονηπιακών και παιδι¬ 
κών σταθμών, καθώς και η δημιουργία δομών δημιουργικής 
απασχόλησης παιδιών προσχολικής και σχολικής ηλικίας. 

13. Η λειτουργία κέντρων οικογενειακού προγραμμα¬ 
τισμού και ενημέρωσης, Κέντρων Πληροφόρησης Νέων 
για τη στήριξη (συμβουλευτική και ψυχολογική) των οι¬ 
κογενειών και των νέων, η παροχή υπηρεσιών κοινωνικής 
μέριμνας (φροντίδα ηλικιωμένων, φροντίδα ατόμων με 
ειδικές ανάγκες κοκ), καθώς και η καλλιέργεια της κοι¬ 
νωνικής συνοχής του Δήμου Σπάτων μέσα από κοινωνι¬ 
κές εκδηλώσεις και δραστηριότητες. 

5. ΚΕΦΑΛΑΙΟ: Αυξάνει το κεφάλαιο της επιχείρησης 
κατά 566.310.075 δρχ., για να μπορέσει να ανταποκριθεί 
στις νέες προοπτικές της. 

Το παραπάνω ποσό θα καταβληθεί ως εξής: 

Για την 1η φάση σε δύο δόσεις: 
α. 100.000.000 δρχ. έως την 31/12/2001 
β. 50.000.000 δρχ. έως την 31/3/2002 
Γ ια τη 2η φάση σε τρεις δόσεις: 
α. 100.000.000 δρχ. έως την 31/6/2002 
β. 100.000.000 δρχ. έως την 31/12/2002 
γ. 50.000.000 δρχ. έως την 31/3/2003 
Γ ια την 3η φάση σε δύο δόσεις: 
α. 100.000.000 δρχ. έως την 31/9/2003 
β. 66.310.075 δρχ. έως την 31/12/2003 
Από τις διατάξεις της απόφασης αυτής προκαλείται 
δαπάνη σε βάρος του Κ.Α. 2-21.212-212.9.4 του τρέχο¬ 
ντος προϋπολογισμού του Δήμου Σπάτων του οικονο¬ 
μικού έτους 2001 ποσού 100.000.000 δρχ., για το οικο¬ 
νομικό έτος 2002 το ποσό είναι 250.000.000 δρχ. και για 
το οικονομικό έτος 2003 το ποσό είναι 216.310.075 δρχ. 

Κατά τα λοιπά εξακολουθεί να ισχύει η αριθ. 08/ΔΤΑ/ 
20578/99 απόφασή μας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Παλλήνη, 15 Οκτωβρίου 2001 

Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 4794 (4) 

Τροποποίηση της συστατικής Πράξης του νομικού προ¬ 
σώπου με την επωνυμία «Σχολική Επιτροπή παιδείας 
Δημοτικού Σχολείου Αμπελίων Κοινότητας Αγίας Βλα- 
χέρνας» Νομού Ευρυτανίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/1995. 

2. Τις διατάξεις των παραγρ. 8-15 του άρθρου 5 του 
Ν. 1894/1990 «Για την Ακαδημία Αθηνών και άλλες εκπαι¬ 
δευτικές διατάξεις». 

3. Τις διατάξεις του άρθρου 7 του Ν. 2503/1997 «Διοί¬ 
κηση, οργάνωση, στελέχωση της Περιφέρειας, ρύθμιση 
θεμάτων για την Τοπική Αυτοδιοίκηση και άλλες διατά¬ 
ξεις». 

4. Την αριθ. 5921/9-9-1997 μεταβίβαση δικαιώματος 
υπογραφής “με εντολή Γενικού Γραμματέα Περιφέ¬ 
ρειας”», η οποία δημοσιεύθηκε στο ΦΕΚ 832/Β'/1997. 

5. Τις διατάξεις του άρθρου 1 παρ. 2α του Ν. 2469/ 
14.3.1997 «Περιορισμός και βελτίωση της αποτελεσματι- 
κότητας των κρατικών δαπανών και άλλες διατάξεις». 

6. Την αριθ. 14-241/2001 απόφαση του Δημοτικού Συμ¬ 
βουλίου του Δήμου Καρπενησιού Ευρυτανίας, που εκ- 
δόθηκε νόμιμα περί τροποποίησης του νομικού προσώ¬ 
που «Σχολική Επιτροπή παιδείας Δημοτικού Σχολείου 
Αμπελιών Κοινότητας Αγίας Βλαχέρνας», το οποίο είχε 
συσταθεί με την αριθ. ΕΣ 4627/10-5-1991 απόφαση του 
Νομάρχη Ευρυτανίας, η οποία δημοσιεύθηκε στο ΦΕΚ 
361/Β728-5-1991, αποφασίζουμε: 

Τροποποιούμε την αριθ. ΕΣ 4627/10-5-1991 απόφαση 
του Νομάρχη Ευρυτανίας περί συστάσεως νομικού προ¬ 
σώπου με την επωνυμία «Σχολική Επιτροπή παιδείας 
Δημοτικού Σχολείου Αμπελιών Κοινότητας Αγίας Βλαχέρ¬ 
νας», ως εξής: 

Α) Στην παράγραφο 1 του αποφασιστικού μέρους η 
επωνυμία από «Σχολική Επιτροπή παιδείας Δημοτικού 
Σχολείου Αμπελίων Κοινότητας Αγίας Βλαχέρνας», τρο¬ 
ποποιείται σε «Σχολική Επιτροπή Δημοτικού Σχολείου 
Αμπελίων Δημοτικού Διαμερίσματος Αγίας Βλαχέρνας 
Δήμου Καρπενησιού». 

Β) Στην παράγραφο 3 του αποφασιστικού μέρους τρο¬ 
ποποιείται η σύνθεση του Διοικητικού Συμβουλίου της 
Σχολικής Επιτροπής ως εξής: 

Η Σχολική Επιτροπή διοικείται από πενταμελές (5)Διοι- 
κητικό Συμβούλιο, αποτελούμενο από: 

1. Τον εκάστοτε Διευθυντή του Δημοτικού Σχολείου 
Αμπελίων, Δ. Δ. Αγίας Βλαχέρνας ως Πρόεδρο. 

2. Τον εκάστοτε Πρόεδρο του Τοπικού Συμβουλίου Δ.Δ. 
Αγίας Βλαχέρνας. 

3. Δύο (2) Δημοτικούς Συμβούλους ή Τοπικούς Συμβού¬ 
λους του Δ.Δ. Αγίας Βλαχέρνας. 

4. Έναν (1) εκπρόσωπο των γονέων και κηδεμόνων των 
μαθητών του Δημοτικού Σχολείου Αμπελίων του Δ.Δ. 
Αγίας Βλαχέρνας. 

Γ) Κατά τα λοιπά εξακολουθεί να ισχύει η αρ. ΕΣ 4627/ 
10-5-1991 απόφαση του Νομάρχη Ευρυτανίας, η οποία 
δημοσιεύθηκε στο ΦΕΚ361/Β/28-5-1991. 

Από τις διατάξεις της απόφασης αυτής δενπροκαλείται 
δαπάνη. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρπενήσι, 10 Οκτωβρίου 2001 

Με εντολή Γ εν. Γ ραμματέα Περιφέρειας 
Η Αναπληρώτρια Προϊσταμένη 
ΑΘΗΝΑ ΚΟΥΔΟΥΝΑ 

-*- 

Αριθ. 4792 (5) 

Κατάργηση νομικού προσώπου του Δήμου Καρπενησιού 
με την επωνυμία «Σχολική Επιτροπή Δημοτικού Σχο¬ 
λείου Στενώματος». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/1995. 

2. Τις διατάξεις του άρθρου 7 του Ν. 2503/1997 «Διοί¬ 
κηση, οργάνωση, στελέχωση της Περιφέρειας, ρύθμιση 
θεμάτων για την Τοπική Αυτοδιοίκηση και άλλες διατά¬ 
ξεις». 

3. Τις διατάξεις των παραγρ. 8-15 του άρθρου 5 του 
Ν. 1894/1990 «Για την Ακαδημία Αθηνών και άλλες εκπαι¬ 
δευτικές διατάξεις». 

4. Την αριθ. 5921/9-9-1997 απόφαση μεταβίβασης δι¬ 
καιώματος υπογραφής «Με εντολή Γενικού Γραμματέα 
Περιφέρειας», η οποία δημοσιεύθηκε στο ΦΕΚ 832/Β7 
1997. 

5. Τις διατάξεις του άρθρου 1 παρ. 2α του Ν. 2469/ 
14.3.1997 «Περιορισμός και βελτίωση της αποτελεσμα- 
τικότητας των κρατικών δαπανών και άλλες διατάξεις». 

6. Την αριθ. ΕΣ 4350/9-5-1991 απόφαση του Νομάρχη 
Ευρυτανίας, περί σύστασης νομικού προσώπου στην 
πρώην Κοινότητα Στενώματος Ευρυτανίας με την 
επωνυμία «Σχολική Επιτροπή Δημοτικού Σχολείου Στε¬ 
νώματος», η οποία δημοσιεύθηκε στο ΦΕΚ 361/Β7 
28-5-1991. 

7. Την αριθ. 14-239/2001 απόφαση του Δημοτικού 
Συμβουλίου Δήμου Καρπενησιού, που εκδόθηκε νόμιμα, 
με την οποία καταργείται το νομικό πρόσωπο με την 
επωνυμία «Σχολική Επιτροπή Δημοτικού Σχολείου Στε¬ 
νώματος», λόγω παύσης λειτουργίας του οικείου Δημο¬ 
τικού Σχολείου (ελλείψει μαθητών), στο Δημοτικό Δια¬ 
μέρισμα Στενώματος, του Δήμου Καρπενησιού, αποφα¬ 
σίζουμε: 

Καταργούμε το νομικό πρόσωπο στο Δήμο Καρπενη¬ 
σιού Νομού Ευρυτανίας, με την επωνυμία «Σχολική Επι¬ 
τροπή Δημοτικού Σχολείου Στενώματος», το οποίο 
συστάθηκε με την αρ. ΕΣ 4350/9-5-1991 απόφαση του 
Νομάρχη Ευρυτανίας και η οποία δημοσιεύθηκε στο ΦΕΚ 
361/Β/28- 5-1991. 

Από τις διατάξεις αυτής της απόφασης δεν προκαλείται 
δαπάνη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρπενήσι, 10 Οκτωβρίου 2001 

Με εντολή Γ εν. Γ ραμματέα Περιφέρειας 
Η Αναπληρώτρια Προϊσταμένη 
ΑΘΗΝΑ ΚΟΥΔΟΥΝΑ 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

Αριθ. 4793 (6) 

Τροποποίηση της συστατικής Πράξης του νομικού προ¬ 
σώπου με την επωνυμία «Σχολική Επιτροπή Δημοτικού 
Σχολείου Αγίου Νικολάου» πρώην Κοινότητας Αγίου 
Νικολάου Νομού Ευρυτανίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/1995. 

2. Τις διατάξεις των παραγρ. 8-15 του άρθρου 5 του 
Ν. 1894/1990 «Για την Ακαδημία Αθηνών και άλλες εκπαι¬ 
δευτικές διατάξεις». 

3. Τις διατάξεις του άρθρου 7 του Ν. 2503/1997 «Διοί¬ 
κηση, οργάνωση, στελέχωση της Περιφέρειας, ρύθμιση 
θεμάτων για την Τοπική Αυτοδιοίκηση και άλλες διατά¬ 
ξεις». 

4. Την αριθ. 5921/9-9-1997 μεταβίβαση δικαιώματος 
υπογραφής «Με εντολή Γενικού Γραμματέα Περιφέ¬ 
ρειας», η οποία δημοσιεύθηκε στο ΦΕΚ 832/Β/1997. 

5. Τις διατάξεις του άρθρου 1 παρ. 2α του Ν. 2469/ 
14.3.1997 «Περιορισμός και βελτίωση της αποτελεσμα- 
τικότητας των κρατικών δαπανών και άλλες διατάξεις». 

6. Την αριθ. 14-240/2001 απόφαση του Δημοτικού Συμ¬ 
βουλίου του Δήμου Καρπενησιού Ευρυτανίας, που εκ- 
δόθηκε νόμιμα περί τροποποίησης του νομικού προσώ¬ 
που «Σχολική Επιτροπή Δημοτικού Σχολείου Αγίου Νικο¬ 
λάου» της πρώην Κοινότητας Αγίου Νικολάου, το οποίο 
είχε συσταθεί με την αριθ. ΕΣ 2538/16-5-1994 απόφαση 
του Νομάρχη Ευρυτανίας, η οποία δημοσιεύθηκε στο 
ΦΕΚ 43 5/Β 79-6-1994, αποφασίζουμε: 

Τροποποιούμε την αριθ. ΕΣ 4627/10-5-1991 απόφαση 
του Νομάρχη Ευρυτανίας περί σύστασης νομικού προ¬ 
σώπου με την επωνυμία «Σχολική Επιτροπή Δημοτικού 
Σχολείου Αγίου Νικολάου» πρώην Κοινότητας Αγίου Νι¬ 
κολάου, ως εξής: 

Α) Στην παράγραφο 1 του αποφασιστικού μέρους η 
επωνυμία από «Σχολική Επιτροπή Δημοτικού Σχολείου 
Αγίου Νικολάου» Κοινότητας Αγίου Νικολάου, τροποποι¬ 
είται σε «Ενιαία Σχολική Επιτροπή Δημοτικού Σχολείου 
και Νηπιαγωγείου Δημοτικού Διαμερίσματος Αγίου Νικο¬ 
λάου Δήμου Καρπενησιού». 

Β) Στην ίδια προαναφερόμενη παράγραφο και στην 
σύνθεση του Διοικητικού Συμβουλίου, τροποποιείται ως 
εξής: 

Η Σχολική Επιτροπή διοικείται από επταμελές (7) Διοι¬ 
κητικό Συμβούλιο, αποτελούμενο από: 

1. Τον εκάστοτε Διευθυντή του Δημοτικού Σχολείου 
Δ.Δ. Αγίου Νικολάου - ως Πρόεδρο. 

2. Τον εκάστοτε Διευθυντή του Νηπιαγωγείου Δ.Δ. 
Αγίου Νικολάου. 

3. Τον εκάστοτε Πρόεδρο του Τοπικού Συμβουλίου 
Δ.Δ. Αγίου Νικολάου. 

4. Δύο (2) Δημοτικούς Συμβούλους ή Τοπικούς Συμβού¬ 
λους του Δ.Δ. Αγίου Νικολάου. 

5. Δύο (2) εκπροσώπους των γονέων και κηδεμόνων 
των μαθητών του Δημοτικού Σχολείου και Νηπιαγωγείο 
αντίστοιχα, του Δ.Δ. Αγίου Νικολάου. 

Γ) Κατά τα λοιπά εξακολουθεί να ισχύει η αρ. ΕΣ 2538/ 
16-5-1994 απόφαση του Νομάρχη Ευρυτανίας, η οποία 
δημοσιεύθηκε στο ΦΕΚ 435/Β/9-6-1991. 


Από τις διατάξειςτης απόφασης αυτής δενπροκαλείται 
δαπάνη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρπενήσι, 10 Οκτωβρίου 2001 

Με εντολή Γ εν. Γ ραμματέα Περιφέρειας 
Η Αναπληρώτρια Προϊσταμένη 
ΑΘΗΝΑ ΚΟΥΔΟΥΝΑ 

-♦- 

Αριθ. 4795 (7) 

Τροποποίηση της συστατικής Πράξης του νομικού προ¬ 
σώπου με την επωνυμία «Ενιαία Σχολική Επιτροπή 
Γυμνασίου - Γενικού Λυκείου Καρπενησιού» Νομού 
Ευρυτανίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/1995. 

2. Τις διατάξεις των παραγρ. 8-15 του άρθρου 5 του 
Ν. 1894/1990 «Για την Ακαδημία Αθηνών και άλλες εκπαι¬ 
δευτικές διατάξεις». 

3. Τις διατάξεις του άρθρου 7 του Ν. 2503/1997 «Διοί¬ 
κηση, οργάνωση, στελέχωση της Περιφέρειας, ρύθμιση 
θεμάτων για την Τοπική Αυτοδιοίκηση και άλλες διατά¬ 
ξεις». 

4. Την αριθ. 5921/9-9-1997 μεταβίβαση δικαιώματος 
υπογραφής «Με εντολή Γενικού Γραμματέα Περιφέ¬ 
ρειας», η οποία δημοσιεύθηκε στο ΦΕΚ 832/Β/1997. 

5. Τις διατάξεις του άρθρου 1 παρ. 2α του Ν. 2469/ 
14.3.1997 «περιορισμός και βελτίωση της αποτελεσμα- 
τικότητας των κρατικών δαπανών και άλλες διατάξεις». 

6. Την αριθ. 14-242/2001 απόφαση του Δημοτικού Συμ¬ 
βουλίου του Δήμου Καρπενησιού Ευρυτανίας, που εκ- 
δόθηκε νόμιμα, περί τροποποίησης του νομικού προ¬ 
σώπου «Ενιαία Σχολική Επιτροπή Γυμνασίου - Γενικού 
Λυκείου Καρπενησιού», το οποίο είχε συσταθεί με την 
αριθ. ΕΣ 3119/7-5-1991 απόφαση του Νομάρχη Ευρυτα¬ 
νίας, η οποία δημοσιεύθηκε στο αριθ. 324/Β/14-5-1991 
ΦΕΚ, αποφασίζουμε: 

Τροποποιούμε την αριθ. ΕΣ 3119/7-5-1991 απόφαση 
του Νομάρχη Ευρυτανίας περί σύστασης νομικού προ¬ 
σώπου με την επωνυμία «Ενιαία Σχολική Επιτροπή Γυ- 
μνασίου - Γενικού Λυκείου Καρπενησιού», οι εξής: 

Α) Στην παρ. 1 του αποφασιστικού μέρους η επωνυ¬ 
μία από «Ενιαία Σχολική Επιτροπή Γυμνασίου - Γενι¬ 
κού Λυκείου Καρπενησιού» τροποποιείται σε «Ενιαία 
Σχολική Επιτροπή Γυμνασίου - Ενιαίου Λυκείου Καρ¬ 
πενησιού». 

Β) Στην ίδια προαναφερόμενη παράγραφο 1 τροπο¬ 
ποιείται η σύνθεση του Διοικητικού Συμβουλίου της Σχο¬ 
λικής Επιτροπής ως εξής: 

Η Σχολική Επιτροπή διοικείται από επταμελές (7) Διοι¬ 
κητικό Συμβούλιο, αποτελούμενο από: 

1. Τους εκάστοτε Διευθυντές των δύο (2) Σχολικών μο¬ 
νάδων, έκτων οποίων ο αρχαιότερος θα είναι Πρόεδρος 
της Σχολικής Επιτροπής. 

2. Έναν (1) Δημοτικό Σύμβουλο του Δήμου Καρπενη¬ 
σιού. 

3. Έναν (1) εκπρόσωπο των γονέων και κηδεμόνων των 
μαθητών του Ενιαίου Λυκείου Καρπενησιού. 

4. Έναν (1) εκπρόσωπο των γονέων και κηδεμόνων των 
μαθητών του Γυμνασίου Καρπενησιού. 

5. Τον Πρόεδρο του Ιδμελούς μαθητικού Συμβουλίου 
των μαθητών του Ενιαίου Λυκείου Καρπενησιού. 

6. Τον Πρόεδρο του Ιδμελούς μαθητικού Συμβουλίου 
των μαθητών του Γ υμνασίου Καρπενησιού. 

Γ) Κατά τα λοιπά εξακολουθεί να ισχύει η αρ. ΕΣ 3119/ 
7.3.1991 απόφαση του Νομάρχη Ευρυτανίας, η οποία 
δημοσιεύθηκε στο ΦΕΚ 324/Β/14-5-1991. 

Από τις διατάξεις της απόφασης αυτής δενπροκαλείται 
δαπάνη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρπενήσι, 10 Οκτωβρίου 2001 

Με εντολή Γ εν. Γ ραμματέα Περιφέρειας 
Η Αναπληρώτρια Προϊσταμένη 
ΑΘΗΝΑ ΚΟΥΔΟΥΝΑ 

-♦- 

Αριθ. 123δ π.ε. (8) 

Σύσταση Εκκλησιαστικού Ιδρύματος με την επωνυμία 
«Εκκλησιαστικόν Γηροκομείον και ατόμων με ειδικάς 
ανάγκαςτης Ιεράς Μητροπόλεως Γ υθείου και Οιτύλου 
«ΟΙ ΑΓΙΟΙ ΠΑΝΤΕΣ». 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχοντας υπόψη: 

1. Τας διατάξεις των άρθρων 29 παραγρ. 2 και δ9 
παραγρ. 2 του Νόμου 390/1977 «Περί Καταστατικού 
Χάρτου της Εκκλησίας της Ελλάδος». 

2. Τας υποχρεώσεις της Ποιμενούσης Εκκλησίας τας 
απορρέουσας εκ των Ευαγγελικών Επιταγών, των Ιερών 
Κανόνων και των Νόμων του Κράτους προς το Χριστεπώ- 
νυμοντης Εκκλησίας πλήρωμα. 

3. Τας υφισταμένας Κοινωνικός και πνευματικός ανά¬ 
γκαςτης Ιεράς Μητροπόλεως Γ υθείου και Οιτύλου. 

4. Την από 21.10.1970 Πράξιν του Μητροπολίτου Γυ- 
θείου περί συστάσεως και λειτουργίας Εκκλησιαστικού 
Ιδρύματος υπό την επωνυμίαν «Εκκλησιαστικόν Γηροκο- 
μειον» (ΦΕΚ 862/30.11.1970, τ.Β') και μετονομασθέντος 
δια της αριθ. 124/3.9.1993 Πράξεως αυτού (ΦΕΚ 852/ 
15.11.1993, τ.Β') εις «Εκκλησιαστικόν Σπίτι Γαλήνης Γε¬ 
ρόντων». 

5. Την υπ’ αριθμ. 3/12.12.1973 Πράξιν του Μητροπολί¬ 
του Γ υθείου περί συστάσεως και λειτουργίας Εκκλησια¬ 
στικού Ιδρύματος υπό την επωνυμίαν «Εκκλησιαστικόν 
Άσυλον Ανιάτων» (ΦΕΚ 31/ 16.1.1974τ.Β») και μετονομα¬ 
σθέντος δια της υπ’ αριθ. 125/3.9.1993 Πράξεως αυτού 
(ΦΕΚ 852/15.11.1993 τ.Β') εις «Εκκλησιαστικόν Ίδρυμα 
ατόμων με ειδικός ανάγκας». 

6. Την από 2.3.2000 Πράξιν του Σεβασμιωτάτου Μη¬ 
τροπολίτου Γ υθείου και Οιτύλου Χρυσοστόμου περί ενο- 
ποιήσεως εις εν των ως άνω Εκκλησιαστικών Ιδρυμάτων. 

7. Την από 6.5.2000 Γνωμάτευσιντου Νομικού Γ ραφείου 
της Νομικής Υπηρεσίας της Εκκλησίας της Ελλάδος. 

8. Την από 12.5.2000 απόφασιν αυτής, αποφασίζουμε: 

Την σύστασιν Εκκλησιαστικού Ιδρύματος υπό την επω¬ 
νυμίαν «Εκκλησιαστικόν Γηροκομείον και ατόμων με 
ειδικός ανάγκας της Ιεράς Μητροπόλεως Γ υθείου και 


Οιτύλου «ΟΙ ΑΓΙΟΙ ΠΑΝΤΕΣ», προερχόμενον εκ της ενο- 
ποιήσεως εις εν των άχρι τούδε λειτουργούντων Εκκλη¬ 
σιαστικών Ιδρυμάτων: α) «Εκκλησιαστικόν Σπίτι Γαλήνης 
Γερόντων» και β) «Εκκλησιαστικόν Ίδρυμα ατόμων με 
ειδικός ανάγκας». Το Ίδρυμα θαλειτουργή με την μορφήν 
Νομικού Προσώπου Ιδιωτικού Δίκαιου και θα εδρεύη εις 
τηνπόλιντου Γυθείου. Η οργάνωσις, διοίκησις, διαχείρι- 
σις και λειτουργία του Ιδρύματος τούτου θα διέπεται από 
τας διατάξεις του επομένου Κανονισμού: 

ΚΑΝΟΝΙΣΜΟΣ - Λειτουργίας Εκκλησιαστικού Ιδρύμα¬ 
τος υπό την επωνυμίαν: «ΕΚΚΛΗΣΙΑΣΤΙΚΟΝ ΓΗΡΟΚΟ- 
ΜΕΙΟΝ ΚΑΙ ΑΤΟΜΩΝ ΜΕ ΕΙΔΙΚΑΣ ΑΝΑΓΚΑΣ ΤΗΣ ΙΕΡΑΣ 
ΜΗΤΡΟΠΟΛΕΩΣ ΓΥΘΕΙΟΥ ΚΑΙ ΟΙΤΥΛΟΥ «ΟΙ ΑΓΙΟΙ ΠΑ¬ 
ΝΤΕΣ». 

Άρθρον1 

Σύστασις - Επωνυμία - Έδρα 

Εις την περιφέρειαν της Ιεράς Μητροπόλεως Γυθείου 
και Οιτύλου και υπό την πνευματικήν εποπτείαν αυτής 
συνιστάται Εκκλησιαστικόν Ίδρυμα, λειτουργούν ως 
Νομικόν Πρόσωπον Ιδιωτικού Δίκαιου (Ν.Π.Ι.Δ.), μη κερ¬ 
δοσκοπικού χαρακτήρας, υπό την επωνυμίαν «ΕΚΚΛΗ¬ 
ΣΙΑΣΤΙΚΟΝ ΓΗΡΟΚΟΜΕΙΟΝ ΚΑΙ ΑΤΟΜΩΝ ΜΕ ΕΙΔΙΚΑΣ 
ΑΝΑΓΚΑΣ ΤΗΣ ΙΕΡΑΣ ΜΗΤΡΟΠΟΛΕΩΣ ΓΥΘΕΙΟΥ ΚΑΙ 
ΟΙΤΥΛΟΥ «ΟΙ ΑΓΙΟΙ ΠΑΝΤΕΣ», το οποίον θα διέπεται υπό 
του παρόντος Κανονισμού. 

Το Ίδρυμα τούτο προέρχεται εκ της ενοποιήσεως εις 
εν των άχρι τούδε λειτουργούντων Εκκλησιαστικών Ιδρυ¬ 
μάτων της Ιεράς Μητροπόλεως Γυθείου και Οιτύλου: 
α) «Εκκλησιαστικό Σπίτι Γαλήνης Γερόντων» και «Εκκλη¬ 
σιαστικόν Ίδρυμα ατόμων με ειδικάς ανάγκας». 

Έδρα του Ιδρύματος τούτου είναι η πόλις του Γυθείου. 
Το Ίδρυμα θα στεγάζεται εις κτιριον ιδιοκτησίας της Ιε¬ 
ράς Μητροπόλεως, το οποίον ευρίσκεται εις τοποθεσίαν 
του λόφου Ακουμάρου, πλησίον της πόλεως Γ υθείου. 

Άρθρον 2 

Σκοπόςτου Ιδρύματος 

Σκοπός του Ιδρύματος είναι η παροχή στέγης, τροφής, 
ιατροφαρμακευτικής και πάσης ετέρας περιθάλψεως, 
προστασίας, φροντίδος και αγάπης εις άτομα γεγηρακό- 
τα και εγκαταλελειμένα, κυρίως άπορα, μη δυνάμενα να 
αυτοσυντηρηθούν, ανεξαρτήτως φύλου, καταγόμενα και 
διαβιούντα κυρίως εντός των ορίων της I. Μητροπόλεως, 
ως και άτομα με ειδικάς ανάγκας, ανεξαρτήτου ηλικίας. 

Άρθρον 3 

Διοίκησις - Διοικητικόν Συμβούλιον 

1. Το Ίδρυμα διοικείται υπό πενταμελούς Διοικητικού 
Συμβουλίου απαρτιζόμενου εκ: α) του εκάστοτε Σεβα- 
σμιωτάτου Μητροπολίτου Γυθείου και Οιτύλου, ως Προέ¬ 
δρου, αναπληρούμενου υπό του νομίμου αναπληρωτού 
αυτού, β) εκδύο Κληρικώντης περιοχής Γ υθείου καιγ) εκ 
δυο λαϊκών μελών, κατοικούντων εις την περιφέρειαν την 
Ιεράς Μητροπόλεως Γ υθείου και Οιτύλου και διακρινομέ- 
νων δια την ευσέβειαν, το ήθος, την πνευματικήν κατάρτι- 
σιν, την ωριμότητα και την αφοσίωσιν των προς την Εκ¬ 
κλησίαν και τον σκοπόν του Ιδρύματος. Τα ως άνω μέ¬ 
λη διορίζονται υπό του Σεβασμιωτάτου Μητροπολίτου 
δια μίαν τριετίαν μετά των αναπληρωτών των. Οι διορι- 
σθέντες δύνανται να επαναδιορισθούν. 

2. Μέλη του Δ.Σ. που δεν ανταποκρίνονται εις τα καθή- 
κοντά των ή προβαίνουν εις ενεργείας ερχομένας εις αντί- 
θεσιν με τον σκοπόν του Ιδρύματος, παύονται και αντικα¬ 
θίστανται υπάτου Σεβασμιωτάτου Μητροπολίτου. 

3. Το Δ.Σ. του Ιδρύματος συγκροτείται εις σώμα κατά 
την πρώτην συνεδρίασιν αυτού και εκλέγει τον Αντιπρόε¬ 
δρο εκ των Κληρικών Μελών, τον Γραμματέα και τον Τα¬ 
μίαν. Το αξίωμα των μελώντου Δ.Σ. είναι τιμητικόν και άμι¬ 
σθον. 

4. Το Δ.Σ. συνέρχεταιτακτικώς μεν κατά μήνα, εκτάκτως 
δε οσάκις παρίσταται ανάγκη, κατόπιν προσκλήσεως του 
Προέδρου ή, απόντος ή κωλυομένου αυτού, υπό του ανα- 
πληρωτούτου. 

Το Δ.Σ. ευρίσκεται εν απαρτία όταν παρίσταται οπωσ¬ 
δήποτε ο Πρόεδρος ή, απόντος ή κωλυομένου αυτού, ο 
Αντιπρόεδρος και δύο (2) έκτων μελώντου, αι δε αποφά¬ 
σεις αυτού λαμβάνονται κατά πλειοψηφιαν των παρόντων 
μελών. Εις περίπτωσιν ισοψηφίας υπερισχύει η ψήφος 
του Προέδρου. 

5. Ο Πρόεδρος του Δ.Σ. α) έχει την εποπτείαν οργα- 
νώσεως, διοικήσεως, λειτουργίας και διαχειρίσεως του 
Ιδρύματος και συντονίζει τα μέλη του Δ.Σ., β) εκπροσωπεί 
το Ίδρυμα ενώπιον πόσης διοικητικής, δικαστικής και 
εκκλησιαστικής αρχής και οιασδήποτε άλλης αρχής και 
εις όλας του τας σχέσεις μετ’ άλλων ιδρυμάτων, οργα¬ 
νισμών, νομικών προσώπων και φυσικών προσώπων, γ) 
λαμβάνει γνώσιν όλων των εισερχομένων και εξερχόμε- 
νων εγγράφων του Ιδρύματος, συνυπογράφει μετά του 
Γραμματέως όληντην αλληλογραφίαν αυτού και συνυπο¬ 
γράφει μετά του Ταμίου τα οικονομικής φύσεως έγγρα¬ 
φα, δ) συγκαλεί το Δ.Σ. εις συνεδριάσεις, διευθύνει τας 
εν αυτώ συζητήσεις και συνυπογράφει μετά του Γ ραμ¬ 
ματέως τα πρακτικά των συνεδριάσεων. 

Ο Αντιπρόεδρος του Δ.Σ. αναπληροί τον Πρόεδρον 
απάντα ή κωλυόμενον εις όλας τας άνω αρμοδιότητας 
αυτού και ενεργεί κατόπιν εντολής του. 

Ο Γραμματέυςτηρείτο Βιβλίον Πρωτοκόλλου του Ιδρύ¬ 
ματος και συντάσσει όλα τα έγγραφα και όλην την αλλη¬ 
λογραφίαν του Ιδρύματος περί της οποίας ενημερώνει 
τον Πρόεδρον και την οποίαν συνυπογράφει μετ’ αυτού. 
Επίσης τηρεί το Βιβλίον Πρακτικών των Συνεδριάσεων 
του Δ.Σ. του Ιδρύματος, συντάσσει και συνυπογράφει με¬ 
τά του Προέδρου τα εν λόγω πρακτικά, φυλάσσει τη 
σφραγίδα του Ιδρύματος. 

Ο Ταμίας τηρείτο Βιβλίον Ταμείου καθώς και τα Διπλό¬ 
τυπα Γραμμάτια Εισπράξεων και Εντάλματα Πληρωμών 
του Ιδρύματος, εισπράττει με διπλότυπα Γ ραμμάτια Ει¬ 
σπράξεων, τα οποία συνυπογράφει μετά του Προέδρου, 
παν έσοδοντου Ιδρύματος, διενεργεί τας πληρωμάς, τας 
οποίας απεφάσισετο Δ.Σ. βάσει διπλοτύπων Ενταλμάτων 
Πληρωμών, τα οποία επίσης συνυπογράφει, όπως άλλω¬ 
στε και όλα τα οικονομικής φύσεως έγγραφα, μετά του 
Προέδρου, ευθύνεται δια την φύλαξιντων χρημάτων του 
Ιδρύματος τα οποία κατατίθενται εις μιαν εκ των λειτουρ- 
γουσών εν Γυθείω Τραπεζών επ’ ονόματι του Ιδρύματος, 
διενεργεί καταθέσεις και αναλήψεις χρημάτων κατόπιν 
αποφάσεως του Δ.Σ. και εν γένει διαχειρίζεται την περι¬ 
ουσίαν του Ιδρύματος. Επίσης τηρεί το Βιβλίον Κτηματο¬ 
λογίου και το Βιβλίον Υλικού. 

Άρθρον 4 

Αρμοδιότητες του Δ.Σ. 

Το Διοικητικόν Συμβούλιον του Ιδρύματος έχει τας ως 
κάτωθι αρμοδιότητας: α) αποφασίζει επί πάσης υποθέσε- 
ως αφορώσης εις την οργάνωσιν, διοίκησιν, λειτουργίαν 
και διαχείρισιν του Ιδρύματος και δια παν θέμα αφορών 
εις την εκπλήρωσιν των σκοπών αυτού, β) συνεργάζεται 


μετά του Μητροπολιτικού Συμβουλίου καθώς και μετά 
των Εκκλησιαστικών Συμβουλίων των Ενοριών της περι¬ 
φέρειας της Ιεράς Μητροπόλεως, γ) καταρτίζει τον ετή¬ 
σιον Προϋπολογισμόν και Απολογισμόν του Ιδρύματος 
και υποβάλλει τούτους προς έγκρισιν εις το Μητροπολιτι- 
κόν Συμβούλιον, δ) μεριμνά δια την εξεύρεσιν οικονομι¬ 
κών πόρων, απαραιτήτων δια την ομαλήν λειτουργίαν του 
Ιδρύματος, ε) καθορίζει και συνιστά δια τας ανάγκαςτου 
Ιδρύματος τας θέσεις του προσωπικού, διορίζει δε και 
παύει αυτό συμφώνως προς τας διατάξεις της κειμένης 
νομοθεσίας, στ) αποφασίζει δια παν έτερον θέμα, το 
οποίον δεν προβλέπεται εις τον παρόντα Κανονισμόν. 

Άρθρον 5 
Τηρούμενα Βιβλία 

Το Ίδρυμα έχει ιδίαν διαχείρισιν, τηρεί δε μερίμνη του 
Δ.Σ. τα Διαχειριστικά αυτού Βιβλία, συμφώνως προς το 
σύστημα τηρήσεως των λογιστικών βιβλίων των Εκκλη¬ 
σιαστικών Νομικών Προσώπων, θεωρημένα δια κάθε 
νόμιμον χρήσιν υπό της Ιεράς Μητροπόλεως Γυθείου και 
Οίτυλου, ήτοι: 1) Βιβλίον Πρωτοκόλλου, 2) Βιβλίον Πρα¬ 
κτικών των Συνεδριάσεων του Δ.Σ., 3) Βιβλίον Ταμείου και 
Διπλότυπα Γραμμάτια Εισπράξεων και Εντάλματα Πλη¬ 
ρωμών, τα οποία είναι εκτελεστέα εφόσον φέρουν την 
υπογραφήν του Προέδρου ή του αναπληρούντος αυτόν 
Αντιπροέδρου και του Ταμίου του Ιδρύματος, 4) Βιβλίον 
Κτηματολογίου, εις το οποίον καταγράφεται όλη η ακί¬ 
νητη περιουσία του, 5) Βιβλίον Υλικού, εις το οποίον κα¬ 
ταγράφεται όλη η κινητή περιουσία του και Βιβλίον Εισα¬ 
γωγής Τροφίμων. 

Άρθρον 6 

Πόροιτου Ιδρύματος 

Πόροιτου Ιδρύματος είναι: α) αι υπέρ αυτού πρόσφοροι 
της Ιεράς Μητροπόλεως Γ υθείου και Οιτύλου και των Ιε¬ 
ρών Ναών και Ιερών Μονών αυτής, β) δωρεαί, κληρονομι- 
αι και κληροδοσίαι κινητών και ακινήτων φυσικών ή νομι¬ 
κών προσώπων γ) προαιρετικοί εισφοραί, εις είδος ή εις 
χρήμα, φίλωντου Ιδρύματος, δ) Κρατικοί επιχορηγήσεις, 
Κοινοτικοί επιχορηγήσεις, επιχορηγήσεις εκ μέρους της 
Νομαρχιακής ή Τοπικής Αυτοδιοικήσεως, Οργανισμών 
και άλλων Νομικών Προσώπων Δημοσίου ή Ιδιωτικού Δί¬ 
καιου, επιχορηγήσεις εκ μέρους φυσικών προσώπων και 
πάσα νόμιμος υπέρ αυτού επιχορήγησις, ε) τόκοι εκ κα¬ 
ταθέσεων του Ιδρύματος και πρόσοδοι έκτης κινητής και 
ακινήτου περιουσίας αυτού, στ) πάσα ετέρα πρόσοδος, 
σύμφωνος με το Ορθόδοξον Χριστιανικόν πνεύμα, προ- 
ερχομένη εκ πάσης νομίμου πηγής και μη κατονομαζόμε¬ 
νη ρητώς εν τω παρόντι, ζ) αι προαιρετικοί εκ μέρους των 
Τροφίμων του Ιδρύματος συνεισφοραί των συντάξεων 
των και των τυχόν περιουσιακών αυτών στοιχείων, καθώς 
και αι υπέρ αυτών εισφοραί συγγενών ή τρίτων. Η εισα¬ 
γωγή των Τροφίμων εις το Ίδρυμα εις καμίαν περίπτωσιν 
δεν δύναται να εξαρτηθεί εκ της καταβολής των ως άνω 
απολύτως προαιρετικών συνεισφορών ή εισφορών. 

Άρθρον 7 

Διάθεσις των πόρων 

1. Οι ανωτέρω πόροιτου Ιδρύματος διατίθενται κατόπιν 
αποφάσεως του Δ.Σ. αυτού: α) δια την διατροφήν των 
Τροφίμων και δια την παροχήν εις αυτούς ιατροφαρμα¬ 
κευτικής και πάσης ετέρας περιθάλψεως, β) δια την συ- 
ντήρησιν και λειτουργίαν του Ιδρύματος, καθώς και δια 
την συντήρησιν των κτιριακών εγκαταστάσεων αυτού, γ) 

δια την αγοράντου απαιτουμένου εξοπλισμού, δ) δια την 
απόδοσιν πάσης οφειλής αναγραφόμενης εις τον Προϋ¬ 
πολογισμόν, ε) δια τας αμοιβάς του υπηρετούντος εμμί¬ 
σθου προσωπικού, συμφώνως προς τας διατάξεις της 
κείμενης νομοθεσίας, στ) δια πάσαν δαπάνην αποσκο¬ 
πούσαν εις την επίτευξιν των σκοπών του Ιδρύματος. 

2. Η παροχή ειδικών ιατρικών υπηρεσιών περιθάλψεως 
θα καλύπτεται κατά περίπτωσιν κατόπιν αποφάσεως του 
Δ.Σ.του Ιδρύματος. 

3. Το τυχόν χρηματικόν πλεόνασμα εκ της οικονομικής 
διαχειρίσεως του Ιδρύματος, το οποίον υπερβαίνει το 
ποσόν περί του οποίου αποφασίζει το Δ.Σ., κατατίθεται 
εις μιαν εκ των λειτουργουσών εν Γυθείω Τραπεζών επ’ 
ονόματιτου Ιδρύματος. 

Άρθρον 8 

Προσωπικόν του Ιδρύματος 

1. Το προσωπικόν του Ιδρύματος διακρίνεται εις εθελο¬ 
ντικόν και έμμισθον. Το έμμισθον προσωπικόν, πλην του 
Διευθυντού, διορίζεται και παύεται υπό του Δ.Σ. συμφώ¬ 
νως προς τας διατάξεις της κειμένης νομοθεσίας. 

2. Κατ’ αρχήν συνιστώνται προς εξυπηρέτησιντων άμε¬ 
σων διοικητικών αναγκών του Ιδρύματος αι εξής θέσεις: 
α) Μια (1) θέσις Διευθυντού, απαραιτήτως πτυχιούχου 
τουλάχιστον Ανωτέρας Σχολής, ο οποίος διαθέτει και 
σχετικήν επαγγελματικήν εμπειρίαν. Ο Διευθυντής διορί¬ 
ζεται καιπαύεται υπάτου Σεβασμιωτάτου Μητροπολίτου. 
Μεριμνά δια την υλοποιησιντων αποφάσεων του Δ.Σ. του 
Ιδρύματος των αφορωσών εις την οργάνωσιν, διοίκησιν 
και λειτουργίαν του Ιδρύματος. Τηρείτο Βιβλίον Εισαγω¬ 
γής Τροφίμων, επιμελείται τα των προμηθειών του Ιδρύ¬ 
ματος, επιβλέπει τα της υγείας των Τροφίμων, τα της πα¬ 
ροχής ιατροφαρμακευτικής και πάσης ετέρας περιθάλ- 
ψεως εις αυτούς και τα της καθαριότητος και διατροφής 
αυτών, ασκεί εποπτείαν και έλεγχον εις το προσωπικόν, 
όσον αφορά εις την τήρησιν των καθηκόντων αυτού και 
επιβλέπει τα της μισθοδοσίας και ασφάλισης αυτού, ανα- 
φερόμενος δια τα πάσης φύσεως προβλήματα εις τον 
Σεβασμιώτατο Μητροπολίτην, β) Μια (1) θέσις Λογιστού - 
Διαχειριστού, ο οποίος δέον να διαθέτει σχετικήν επαγ¬ 
γελματικήν εμπειρίαν. Ο Λογιστής - Διαχειριστής υπο- 
βοηθεί τον Ταμίαν εις το έργον του. γ) Μια (1) θέσις Νο¬ 
σοκόμου διετούς, τριετούς ή τετραετούς φοιτήσεως με 
σχετικήν επαγγελματικήν εμπειρίαν, δ) Δύο (2) θέσεις 
μαγειρισσών, ε) Τέσσερις (4) θέσεις ωρομίσθιων καθαρι¬ 
στριών. 

3. Το εθελοντικόν προσωπικόν προσφέρει βοηθητικήν 
υπηρεσίαν εις την περιποίησιν των Τροφίμων και οιανδή- 
ποτε υπηρεσίαν του αναθέσει το Δ.Σ. του Ιδρύματος. 

Άρθρον 9 

Τρόφιμοι 

1. Εις το Ίδρυμα εισάγονται, κατόπιν αιτήσεως των 
ίδιωνή και των συγγενώντων, γεγηροκότα άτομα, κυρίως 
άπορα, μη δυνάμεθα να αυτοσυντηρηθούν, ανεξαρτήτως 
φύλου, καταγόμενα και διαβιούντα κυρίως εντός των 
ορίων της Ιεράς Μητροπόλεως Γυθείου και Οιτύλου χω¬ 
ρίς να αποκλείονται ωστόσο και τα εκτός αυτής. Ωσαύτως 
εισάγονται και άτομα με ειδικός ανάγκας, ανεξαρτήτως 
ηλικίας. 

2. Ως δικαιολογητικά εισαγωγής αυτών καθορίζονται τα 
εξής: 

α) Πιστοποιητικόν οικογενειακής καταστάσεως. β) Πι- 
στοποιητικόν υγείας δια του οποίου φαίνεται ότι οι αιτού- 


ντες δεν πάσχουν εκ μεταδοτικού νοσήματος. Η έκδοσίς 
του προτιμάται να γίνει υπό Δημοσίας Υγειονομικής Επι¬ 
τροπής. 

3. Περί της εισαγωγής Τροφίμων εις το Ίδρυμα αποφα¬ 
σίζει το Δ.Σ., λαμβάνον υπόψιν τας σχετικός αιτήσεις και 
τα ατομικά στοιχεία των αιτούντων. 

Άρθρον 10 

Ευεργέται 

Το Δ.Σ. ανακηρύσσει ευεργέτας τους εισφέροντας εις 
το Ίδρυμα σημαντικά χρηματικά ποσά ή περιουσιακά 
στοιχεία, καθώς και τους προσφέροντας εξαιρετικός 
υπηρεσίας. 

Άρθρον11 
Ετήσια εορτή 

Ως ετήσια εορτή του Ιδρύματος καθορίζεται η Κυριακή 
των Αγίων Πάντων. 

Άρθρον 12 

Σφραγίς - Τελικοί διατάξεις 

Το Ίδρυμα έχει ιδίαν κυκλικήν σφραγίδα, φέρουσαν εις 
δυο επαλλήλους κύκλους την επωνυμίαν του: εις τον εξω¬ 
τερικόν κύκλοντας λέξεις «ΙΕΡΑ ΜΗΤΡΟΠΟΛΙΣ ΓΥΘΕΙΟΥ 
ΚΑΙ ΟΙΤΥΛΟΥ» και εις τον εσωτερικόν κύκλον τας λέξεις 
«ΕΚΚΛΗΣΙΑΣΤΙΚΟΝ ΓΗΡΟΚΟΜΕΙΟΝ ΚΑΙ ΑΤΟΜΩΝ ΜΕ 
ΕΙΔΙΚΑΣ ΑΝΑΓΚΑΣ» και εις το κέντρον φέρει απεικόνισιν 
Σταυρού. 

Άρθρον 13 

Το παρόν Ίδρυμα καταργείται δι’ αποφάσεως της Ιεράς 
Συνόδου κατόπιν αιτιολογημένης αποφάσεως του Δ.Σ. 
αυτού, δια την λήψιν της οποίας είναι απαραίτητος η 
ψήφος του Σεβασμιότατου Μητροπολίτου, όταν δεν εκ- 
πληροίτας εκκλησιολογικάς αυτού προϋποθέσεις και την 
αποστολήντου, ότανπαρεκκλίνη του σκοπού του ή κατα- 
στή ανέφικτος η λειτουργία του. Εις πάσαν περίπτωσιν 
καταργήσεως του Ιδρύματος παν κινητόν ή ακίνητον 
περιουσιακόν αυτού στοιχείον, ως και παν δικαίωμα και 
πάσα αξίωσις αυτού περιέρχεται εις το Νομικόν Πρόσω- 
ποντης Ιεράς Μητροπόλεως Γ υθείου και Οιτύλου. 

Άρθρον 14 

Ο παρών Κανονισμός τροποποιείται υπό της Ιεράς Συ¬ 
νόδου κατόπιν αποφάσεως του Δ.Σ. του Ιδρύματος, δια 
την λήψιν της οποίας είναι απαραίτητος η ψήφος του Σε- 
βασμιωτάτου Μητροπολίτου. 

Άρθρον 15 

1. Ο παρών Κανονισμός ισχύει από της δημοσιεύσεως 
του εις την Εφημερίδα της Κυβερνήσεως και εις το επί¬ 
σημον Δελτίον «ΕΚΚΛΗΣΙΑ» της Εκκλησίας της Ελλάδος. 

2. Από της ισχύος του παρόντος, τα υφιστάμενα Ιδρύ¬ 
ματα «Εκκλησιαστικόν Σπίτι Γαλήνης Γερόντων» και «Εκ¬ 
κλησιαστικόν Ίδρυμα ατόμων με ειδικός ανάγκας», κα- 
ταργούνται. 

Άρθρον 16 

Από τας διατάξεις του Κανονισμού αυτού προκαλείται 
δαπάνη εις βάρος του προϋπολογισμού του νομικού προ¬ 
σώπου της Ιεράς Μητροπόλεως Γ υθείου και Οιτύλου, το 
ύψος της οποίας δεν δύναται να προσδιορισθή. 

Αθήναι, 12 Μάίου 2000 
Ο Πρόεδρος 

Τ Ο Αθηνών ΧΡΙΣΤΟΔΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




